Görük mutasarrıfı es-Seyyid Mehmed Şekib gayet-i şehr-i atiden bakiyye dört ay ve muvakkitleri Hafız Mustafa ve Osman on sekizer ay ve müşariki es-Seyyid Feyzullah sekiz ay zamanların ba'de't-tasarruf ref' ve yeri yevmi yüz elli akçe ile Araç kazasından yirmi dört ay hakiki infisali olan sezavar-ı inayet-i şehriyari mevlana Osman ibn Süleyman el-İstanbüli da'ilerine ba-terakki yevmi iki yüz akçe ile ba-sadise tevcih olunub ba'de hulül-i vaktihi ancak on ay mutasarrıf olub bakiyye-i müddet-i örfiyyesin kazay-ı ahardan tekmil eylemek ricasına ba'de'l-arz sadaka buyuruldu.